ทัพอุทยานตะวันตก

ทัพอุทยานตะวันตก หรือ ซี-ยฺเหวียนจฺวิน () เป็นกองทัพประจำการที่ก่อตั้งเมื่อ ค.ศ. 188 ในรัชสมัยพระเจ้าเลนเต้ (漢靈帝 ฮั่นหลิงตี้) ในยุคราชวงศ์ฮั่นตะวันออก ทัพอุทยานตะวันตกถูกยกเลิกเมื่อ ค.ศ. 190

 ประวัติ 
พระเจ้าเลนเต้พระราชทานอำนาจทางทหารมากขึ้นให้มหาขุนพลโฮจิ๋น (何進 เหอ จิ้น) ผู้เป็นพี่ชายของพระมเหสี ในเดือนกันยายนหรือต้นเดือนตุลาคม ค.ศ. 188 พระเจ้าเลนเต้ทรงก่อตั้งทัพอุทยานตะวันตกในนครหลวงลกเอี๋ยง (洛陽 ลั่วหยาง) และแต่งตั้งนายกองพันหรือเก้าอุ้ย (校尉 เซี่ยวเว่ย์) 8 นายให้บัญชาการทัพ(八月，初置西園八校尉。) โฮ่วฮั่นชู เล่มที่ 8

นายกองพันทั้ง 8 นายได้แก่(樂資《山陽公載記》曰：「小黃門蹇碩爲上軍校尉，虎賁中郎將袁紹爲中軍校尉，屯騎校尉鮑鴻爲下軍校尉，議郎曹操爲典軍校尉，趙融爲助軍左校尉，馮芳爲助軍右校尉，諫議大夫夏牟爲左校尉，淳于瓊爲右校尉：凡八校，皆統於蹇碩。」โฮ่วฮั่นชู เล่มที่ 8:

 เกียนสิด (蹇碩 เจี่ยน ชั่ว) นายกองพันทัพบน (上軍校尉 ช่างจฺวินเซี่ยวเว่ย์)
 อ้วนเสี้ยว (袁紹 ยฺเหวียน เช่า) นายกองพันทัพกลาง (中軍校尉 จงจฺวินเซี่ยวเว่ย์)
 เป้า หง (鮑鴻) นายกองพันทัพล่าง (下軍校尉 เซี่ยจฺวินเซี่ยวเว่ย์)
 โจโฉ (曹操 เฉา เชา) นายกองพันผู้จัดการทัพ (典軍校尉 เตี่ยนจฺวินเซี่ยวเว่ย์)
 เจ้า หรง (趙融) นายกองพันซ้ายผู้ช่วยเหลือทัพ (助軍左校尉 จู้จฺวินจั่วเซี่ยวเว่ย์)
 เฝิง ฟาง (馮芳) นายกองพันขวาผู้ช่วยเหลือทัพ (助軍右校尉 จู้จฺวินโย่วเซี่ยวเว่ย์)
 อิเขง (淳于瓊 ฉุน-ยฺหวี ฉฺยง) นายกองพันทัพซ้าย (左軍校尉 จั่วจฺวินเซี่ยวเว่ย์)
 เซี่ย โหมว (夏牟) นายกองพันทัพขวา (右軍校尉 โย่วจฺวินเซี่ยวเว่ย์)

นายกองพันคนอื่น ๆ 7 นายอยู่ใต้บังคับบัญชาของเกียนสิด และทัพอุทยานตะวันตกประกอบด้วยกำลังพลหลักในลกเอี๋ยง เนื่องจากทัพอุทยานตะวันตกรับพระบัญชาโดยตรงจากพระเจ้าเลนเต้จึงมีอำนาจในการบัญชาทหารเหนือกว่าโฮจิ๋น

เมื่อ ค.ศ. 189 พระเจ้าเลนเต้สวรรคต หองจูเปียน (皇子辯 หฺวางจื่อเปี้ยน) หรือเล่าเปียน (劉辯 หลิว เปี้ยน) พระโอรสที่ยังทรงพระเยาว์ขึ้นสืบราชบัลลังก์ โฮจิ๋นลอบวางแผนกับอ้วนเสี้ยวและคนอื่น ๆ เพื่อกำจัดเกียนสิดและกลุ่มขันทีในราชสำนัก ทั้งยังมีความคิดจะเรียกตัวตั๋งโต๊ะ (董卓 ต่ง จั๋ว) ขุนศึกแห่งภาคตะวันตกเฉียงเหนือให้นำทัพมายังลกเอี๋ยงเพื่อช่วยปราบกลุ่มขันที แต่ความคิดนี้ถูกคัดค้านอย่างหนักจากแตะถ้าย (鄭泰 เจิ้ง ไท่) และโลติด (盧植 หลู จื๋อ) ด้วยเหตุผลว่าอาจนำไปสู่ความวุ่นวายทางการเมือง

ในช่วงเวลาที่ตั๋งโต๊ะเข้าลกเอี๋ยง โฮจิ๋นก็ถูกกลุ่มขันทีลอบสังหารไปแล้ว อ้วนเสี้ยวจึงเข้ากำกับดูแลทัพอุทยานตะวันตก อ้วนเสี้ยวและพรรคพวกนำพลเข้าไปในพระราชวังและสังหารหมู่ขันทีเพื่อแก้แค้นให้โฮจิ๋น หองจูเปียนและหองจูเหียบ (皇子協 หฺวางจื่อเสีย) หรือเล่าเหียบ (劉協 หลิว เสีย) พระอนุชาต่างมารดาผู้มีฐานันดรศักดิ์เป็นตันลิวอ๋อง (陳留王 เฉินหลิวหวาง) เสด็จหนีออกจาพระราชวังในระหว่างความวุ่นวายและภายหลังตั๋งโต๊ะได้พบทั้งสองพระองค์จึงเชิญเสด็จกลับมาลกเอี๋ยง ตั๋งโต๊ะฉวยโอกาสเข้าผูกขาดอำนาจรัฐและครอบงำราชสำนัก ไม่นานหลังจากนัั้น ตั๋งโต๊ะปลดหองจูเปียนจากตำแหน่งจักรพรรดิและตั้งตันลิวอ๋องขึ้นครองราชย์แทน ซึ่งเป็นที่รู้จักในพระนามว่าพระเจ้าเหี้ยนเต้ (漢獻帝 ฮั่นเซี่ยนเต้) ในช่วงเวลานั้น อ้วนเสี้ยว, โจโฉ และคนอื่น ๆ ออกจากลกเอี๋ยง และภายหลังได้รวมกำลังทหารกันเพื่อเริ่มการทัพปราบตั๋งโต๊ะเมื่อ ค.ศ. 190 ทัพอุทยานตะวันตกถูกยกเลิกไปหลังอ้วนเสี้ยวและคนอื่น ๆ ออกจากลกเอี๋ยง

 อ้างอิง 

 บรรณานุกรม 
 ซือหม่า กวาง (ค.ศ. 1084). จือจื้อทงเจี้ยน.
 ฟ่าน เย่ (คริสต์ศตวรรษที่ 5). โฮ่วฮั่นชู.

หมวดหมู่:หน่วยและรูปขบวนทหารจีน
หมวดหมู่:กองทัพสนามจีน
หมวดหมู่:กองทัพบกที่ถูกยุบ